**Rachelle Lefevre** (\* 1. február 1979, Montreal, Quebec, Kanada) je kanadská herečka. Zahrala si v televíznych seriáloch *Big Wolf on Campus* a vedľajšiu úlohu v seriáloch *What About Brian*, *Bostonské zločiny* a *Swingtown*. Získala rolu upírky Victorie v dvoch filmoch ságy Súmrak, než bola nahradená Bryce Dallas Howardovou, kvôli problémom s rozvrhom. V roku 2011 hrala v doktorskej dráme *Off the Map*, nasledoval seriál *Muž s poslaním* (2011-12) a *Pod kupolou* (od 2013).

Životopis
---------

Narodila sa a vyrástla v Montreali v Kanade. Jej otec je učiteľ angličtiny a matka je psychologička. Jej rodina pochádza z Francúzska a Írska. Má tri sestry. Hovorí anglicky a francúzsky.

Navštevovala súkromnú strednú školu Contennial Academy a neskôr študovala umenie na Dawson College. Divadlo študovala na Walnut Hill School a o titul vo vzdelávaní a literatúre sa pokúšala na McGill University, ale školu nikdy nedokončila.

Kariéra
-------

### Začiatky a sága *Súmrak*

Kým pracovala ako servírka v suši bare vo Westmounte, jej zákazníkom sa stal kanadský televízny producent, ktorý ju pozval na prvý konkurz do sitcomu *Student Bodies*. Úlohu nezískala, ale zapáčila sa produkcii a tak získala rolu Stacey Hanson v kanadskom seriáli *Big Wolf on Campus*.

Objavila sa vo filme *Milujte svojho zabijaka*, ktorý režíroval George Clooney. Po presťahovaní do Hollywoodu sa objavila vo filme *Darček z lásky* a *Hlava v oblakoch*. V roku 2004 si zahrala vo filme *Ľadová smrť*. Ďalej pokračovala so seriálovými rolami, objavila sa v seriáloch: *Život medzi hotdogmi*, *Pool Guys*, *What About Brian*, *Čarodejnice* a *Undressed*.

V roku 2008 získala úlohu upírky Victorie Sutherland vo filme *Súmrak*, založenom na rovnomennej novele od Stephenie Meyerovej. Objavila sa aj v sequeli filmu nazvanom *Twilight sága: Nov*. Rolu si znovu nezahrala v pokračovaní *Twilight Saga: Zatmenie*, kde bola nahradená herečkou Bryce Dallas Howardovou. Štúdio Summit Entertainment vyhlásilo, že zmena prebehla kvôli problémom s natáčacím rozvrhom.

Na premiére filmu *Push* v roku 2009
### Od roku 2009

V roku 2009 sa objavila v mini-seriáli stanice CBC *Obchod so smrťou* a dokončila film *Casino Jack*, po boku Kevina Spaceya. Herečku Brittany Murphy nahradila vo filme *The Caller*.

V januári 2010 si zahrala v pilotnej epizóde dramatického seriálu stanice ABC *Neporaziteľní*. Doktorku Ryan Clark si zahrala v seriáli *Off the Map*, vytvorenom Shondou Rhimesovou. Seriál bol zrušený po 13. epizódach. V roku 2011 bola obsadená do dramatického seriálu stanice CBS *Muž s poslaním*. Získala jednu z hlavných rolí seriálu *Pod kupolou*, seriálu založenom na rovnomennej novele Stephena Kinga. Pripojila sa tak k Deanovi Norrisovi, Mike Vogelovi, Colinovi Fordovi a Brittovi Robertsonovi.

Osobný život
------------

V júni 2009 začala chodiť s hercom Jamie Kingom. Od augusta 2013 chodí s Chrisom Crarym, súťažiacim v americkej reality-šou *Top Chef*.

Filmografia
-----------

* 1997 – The Hunger (TV seriál)
* 1998 – Čarodejnice (TV seriál)
* 1999 – Big Wolf on Campus (TV seriál)
* 1999 – Legend of Sleepy Hollow, The (TV film)
* 1999 – Undressed (TV seriál)
* 2000 – Kriminálka Las Vegas (TV seriál)
* 2000 – Stardom
* 2001 – Dead Awake
* 2001 – Largo (TV seriál)
* 2001 – Život na vlásku
* 2002 – Galidor: Defenders of the Outer Dimension (TV seriál)
* 2002 – Milujte svojho zabijaka
* 2002 – Opustená
* 2003 – Hatley High
* 2003 – Láske neutečieš (TV film)
* 2003 – Petits mythes urbains (TV seriál)
* 2003 – Podvodníčka
* 2003 – See Jane Date (TV film)
* 2004 – Bostonské zločiny (TV seriál)
* 2004 – Hlava v oblakoch
* 2004 – Kriminálka New York (TV seriál)
* 2004 – The End
* 2004 – Veronika Marsová (TV seriál)
* 2005 – Ako som spoznal vašu mamu (TV seriál)
* 2005 – Kosti (TV seriál)
* 2005 – Ľadová smrť
* 2005 – Pool Guys (TV film)
* 2005 – Pure
* 2005 – Uzavretý prípad (TV seriál)
* 2005 – Život medzi hotdogmi (TV seriál)
* 2006 – Class, The (TV seriál)
* 2006 – Four Kings (TV seriál)
* 2006 – Mladosť Butcha Cassidyho a Sundanca Kida (TV film)
* 2006 – What About Brian (TV seriál)
* 2007 – Fugitive Pieces
* 2007 – Suffering Man's Charity
* 2008 – Eli Stone (TV seriál)
* 2008 – Life on Mars (TV film)
* 2008 – Obchod so smrťou (TV film)
* 2008 – Súmrak
* 2008 – Swingtown (TV seriál)
* 2008 – Ženské veci, chápeš?
* 2009 – Desivé precitnutie (TV film)
* 2009 – Ted a spol. (TV seriál)
* 2009 – Twilight sága: Nov
* 2010 – Barneyho ženy
* 2010 – Casino Jack
* 2010 – Neporaziteľní (TV seriál)
* 2011 – Muž s poslaním (TV seriál)
* 2011 – Off the Map (TV seriál)
* 2011 – Pool Boys, The
* 2011 – The Caller
* 2012 – Applebaum (TV film)
* 2012 – Omertà
* 2013 – Nezastaviteľný
* 2013 – Pawn Shop Chronicles
* 2013 – Pod kupolou (TV seriál)
* 2013 – The Legend of Sarila
* 2013 – Útok na Biely dom
* 2014 – Reclaim
* 2016 – Edge of Winter

Referencie
----------

1. ↑
2. 1 2
3. ↑
4. ↑

* *Tento článok je čiastočný alebo úplný preklad článku Rachelle Lefevre na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Rachelle Lefevre**

Externé odkazy
--------------

* Rachelle Lefevre v Česko-Slovenskej filmovej databáze
* Rachelle Lefevre v Internet Movie Database (po anglicky)

Autoritné údaje: * BnF: 14198047b
* GND: 1021154091
* ISNI: 0000 0003 8263 6100
* LCCN: no2010059441
* VIAF: 265900034
* WorldCat: lccn-no2010059441